Title: Tehtävä 7. Opiskelumahdollisuudet
Course: Uraohjausta maahanmuuttajille > Section: Urasuunnittelu

Tässä tehtävässä

- opit löytämään tietoa opiskelupaikoista.
- suunnittelet omaa opiskelupolkuasi.

Suomessa on paljon erilaisia opiskelumahdollisuuksia. Kun opiskelet tutkinnon, saat ammatin ja kehityt tietyn alan asiantuntijana.
Tutkintojen lisäksi on myös muita opiskelumahdollisuuksia.

Tutustu erilaisiin opiskelumahdollisuuksiin alla olevien kuvien kautta ja tee muistiinpanoja.

1. Opiskele ensin Suomen koulutusjärjestelmä

Suomessa oppivelvollisuus alkaa silloin, kun lapsi täyttää 7 vuotta. Ennen peruskoulua lapsi on päiväkodissa (varhaiskasvatus) ja esikoulussa. Peruskoulun jälkeen haetaan yleensä lukioon tai ammatilliseen oppilaitokseen.  Lukiossa valmistuu ylioppilaaksi, jonka jälkeen voi jatkaa opiskelua ammatillisessa oppilaitoksessa, ammattikorkeakoulussa tai yliopistossa. Ammattiopistossa, kuten OSAO, suoritetaan ammatillinen perustutkinto ja sen jälkeen voi mennä työhön tai jatkaa opiskelua ammattikorkeakoulussa tai yliopistossa.

Tutustu Suomen koulutusjärjestelmään alla olevan kuvan avulla:

- Ammattikorkeakoulussa suoritetaan yleensä alempi korkeakoulututkinto (3,5 - 4,5 vuotta) ja jatketaan sen jälkeen työelämään. Nykyään myös ylempi korkeakoulututkinto (YAMK-tutkinto) on mahdollinen, kun sinulla on alempi korkeakoulututkinto ja  kaksi vuotta työkokemusta.
- Suomen yliopistoissa tutkinto koostuu alemmasta (kandidaatti) ja ylemmästä (maisteri) korkeakoulututkinnosta. Suurin osa opiskelijoista suorittaa ylemmän korkeakoulututkinnon. Lääkärit opiskelevat lisensiaatin tutkinnon (6 vuotta),  muilla aloilla maisterin tutkinto kestää yleensä 5 vuotta.

2. Tutustu tutkintoon johtaviin koulutuksiin sekä yrittäjyyteen

- Etsi sinua kiinnostavia ammatti-, ammattikorkeakoulu- ja yliopistotutkintoja.
- Voit etsiä tietoa  myös suoraan oppilaitoisten omilta nettisivuilta.
- Jos olet kiinnostunut omasta yrityksestä, tutustu myös kohtaan Yrittäjyys.
- Tutustu myös etäopiskelun mahdollisuuksiin kohdassa e-Oppiminen.

Tutustu koulutuksiin nuoli-linkeistä:

3. Tutustu tutkintojen ulkopuolella oleviin koulutuksiin

Suomessa voi opiskella  myös muuten kuin tutkintoon liittyen.

- Esimerkiksi Valma-koulutuksissa kehittyvät tutkintoon valmistavissa koulutuksissa tarvittavat opiskelutaidot.
- Työvoimakoulutukset on tarkoitettu työttömille tai työttömyysuhan alaisille aikuisille, jotka ovat Suomen kansalaisia tai joilla on jatkuva tai pysyvä oleskelulupa Suomessa.
- Tutkinnon jälkeen voi opiskella lisä- ja täydennyskoulutuksia.

Tutustu koulutuksiin nuoli-linkeistä:

4. Tutustu pääsyvaatimuksiin

Kirjoita ylös, millaisia pääsyvaatimuksia sinua kiinnostaviin tutkintoihin tai  muihin koulutuksiin on.

Jos pääsyvaatimuksissa on pisteytys, perehdy pisteytykseen ja laske, riittäisivätkö pisteesi sisäänpääsyyn.
Keskustele erilaisista vaihtoehdoista myös opettajasi tai opinto-ohjaajan kanssa.

Tutustu halutessasi myös pistelaskureihin:

- Ammattikorkekoulun todistusvalinnan pistelaskuri
- Muutokset vuoden 2020 korkeakoulujen opiskelujavalinnoissa
- Tietoa pisterajoista
- Voit kysyä tarvittaessa tietoa pisteiden laskemisesta omaopettajalta ja opinto-ohjaajalta.

5. Tutustu koulutuksiin myös muilla tavoin

- Ota selvää sinua kiinnostavan oppilaitoksen tai korkeakoulun avoimien ovien päivistä tai muista tutustumismahdollisuuksista.
- Etsi tietoa koulutuksista myös sosiaalisesta mediasta.

6. Palauta tehtävä

Kirjoita muistiinpanosi sinua kiinnostavista koulutuksista LISÄÄ PALAUTUS -painikkeen kautta avautuvaan vastausruutuun tai liitä muistiinpanosi tiedostona.  Tallenna muutokset.