Title: Tehtävä 11. CV
Course: Uraohjausta maahanmuuttajille > Section: Työelämään

CV (Curriculum Vitae) eli ansioluettelo on työhakemuksen liitteeksi lisättävä kiteytys työkokemuksestasi, osaamisestasi, koulutuksestasi ja muista vahvuuksistasi. Hyvä CV tuo esiin hyvät puolesi ja osaamisesi jo yhdellä silmäyksellä.

Tämän tehtävän tavoitteena on, että osaat tehdä persoonallisen, erottuvan ja omaa osaamistasi esittelevän CV:n työnhakua varten.

Tee CV:stä rohkeasti oman näköisesi, mutta panosta selkeään ulkoasuun. Huomioi CV:ssä alakohtaiset painotukset ja haettavan työpaikan osaamistarpeet.

Tehtävän ohje

1. Tutustu erilaisiin tapoihin toteuttaa CV

- Perinteinen CV
- LinkedIn-profiili
- Video-CV, katso alla olevat vinkit

Miten tehdä video-CV?

Monsterin vinkit video-CV:n tekoon

2. Tee itsellesi CV

- Tee CV joko kohdan 1 mallien mukaan tai etsi itsellesi mieluinen malli internetistä.
- Perinteisen CV:n tekemisessä voit hyödyntää esimerkiksi Canvaa, josta löytyy paljon ilmaisia mallipohjia , joiden avulla saat ansioluettelosta näyttävämmän. Ohjeet CV:n tekoon Canvalla löydät täältä .
- Mieti myös, miten voit hyödyntää tämän kurssin muita tehtäviä CV:n tekemisessä.
- Tallenna CV sellaiseen paikkaan, että se on saatavilla valmistumisen jälkeen. Kun sitten myöhemmin haet töitä, päivitä CV sopimaan hakemaasi tehtävään.
- Hyödynnä tehtävässä mahdollista jo olemassa olevaa CV:täsi.
- Muista päivittää CV:ta säännöllisesti opintojesi aikana ja lisätä töistä ja harrastuksista kertynyttä osaamista ja kokemusta sitä mukaa kun niitä kertyy. Kerro omaopettajalle tai opinto-ohjaajalle CV:n muutoksista myös uraohjauskeskusteluissa.

3. Palauta tehtävä

- Lähetä CV omaopettajalle alla olevan PALAUTA TEHTÄVÄ -painikkeen kautta liitetiedostona.
- Jos teet Video CV:n tai LinkedIn-profiilin, laita linkki tekstiruutuun.
- Tallenna muutokset