Title: Terveys ja mielenterveys
Course: Uraohjausta maahanmuuttajille > Section: Hyvinvointi

1. Mitä tarkoittaa terveys?

- Terveys tarkoittaa, että sinulla on toimintakykyä ja että selviät normaalista arjesta, kuten koulusta, työstä, harrastuksista ja kodin askareista. Terveys on tärkeä asia ja siitä on hyvä pitää huolta koko elämän ajan aina lapsuudesta vanhuuteen.
Terveys jaetaan kolmeen osaan. Ne ovat
-fyysinen terveys,
-psyykkinen terveys ja
-sosiaalinen terveys
Fyysinen terveys tarkoittaa kehon hyvinvointia. Sydän jaksaa pumpata verta, keuhkot toimivat, ja sinulla on hyvä vastustuskyky, etkä sairastu usein flunssaan.
Psyykkinen terveys tarkoittaa samaa kuin mielenterveys. Mieli voi hyvin, sinulla on positiivinen olo ja arvostat itseäsi. Selviät myös vaikeista tilanteista ja jaksat arjessa.
Sosiaalinen terveys tarkoittaa, että sinulla on elämässäsi tärkeitä ihmisiä, jotka auttavat ja tukevat sinua. Ketään ei ole tarkoitettu elämään yksin.

2. Milloin ihminen tuntee olonsa terveeksi?

Terveys tarkoittaa jokaiselle ihmiselle vähän eri asiaa. Sinä voit tuntea itsesi terveeksi, vaikka sinulla olisi vaikeitakin vammoja tai sairauksia.

Terve ihminen tarkoittaa yleensä seuraavia asioista:

-sinulla on positiivisia ihmisiä ympärilläsi, jotka tukevat sinua (perhe, kumppani, ystävät, muut ihmiset)

-sinusta tuntuu, että sinua arvostetaan, rakastetaan ja sinut hyväksytään

-tutustut uusiin ihmisiin, rakastat ja tunnet myötätuntoa

-tunnistat tunteitasi ja pystyt puhumaan niistä

-tiedät, miten selvitä vaikeasta tilanteesta

-huolehdit itsestäsi, kodistasi ja ympäristöstäsi

-syöt terveellisesti ja säännöllisesti

-olet aktiivinen ja liikut

-nukut hyvin ja säännöllisesti

-ajattelet, että elämäsi on hyvää

3. Mitä voin tehdä itse

Jokainen voi itse vaikuttaa omaan terveyteensä. Pienilläkin valinnoilla ja muutoksilla voit vaikuttaa tulevaan terveyteesi. Jos ajattelet, että sinun täytyy tehdä muutoksia elämääsi, ole lempeä itsellesi. Aloita pienin askelin.

4. Tässä lisää tietoa terveydestä ja mielenterveydestä

Tietoa maahamuuttajille

tietoa teemoittain